Patricia Morison

Patricia Morison (fullt navn Eileen Patricia Augusta Fraser Morison, født 19. mars 1915 i New York, død 20. mai 2018 i Los Angeles, West Hollywood) var en amerikansk skuespillerinne og sangerinne (mezzo-soprano).

I filmfasen av sin karriere ble hun gjerne satt inn i roller som femme fatale eller «den andre kvinnen». Det var først da hun vendte tilbake til Broadway hat hun fikk sin største berømmelse i originaloppsetningen av Cole Porters Kiss Me, Kate.

Liv og virke

Bakgrunn
Patricia Morison var datter av den irske innvandrer dramatikeren og skuespilleren William Morison (fra Belfast) med scenenavnnet Norman Rainey og hans britiske hustru Selena (født Fraser) som hadde arbeidet for britisk etterretning under første verdenskrig), og hun vokste opp i New Yorks Lower East Side. Hun studerte ved Art Students League of New York.

Karriere

Hun medvirket i mindre sceneoppsetninger ved Provincetown Playhouse i musicalrevyen Don't Mind the Rain, og sang der «Simple Silly I». Deretter debuterte hun på Broadway i november 1933 i stykket Growing Pains.

Hun filmdebuterte i 1939 og medvirket i over 30 filmer.

Sin største fremgang på Broadway fikk hun i en av hovedrollene i musikalen Kiss Me, Kate som ble spilt mer enn 1 000 ganger 1948–1951. Hun ble landskjent med denne rollen som Lilli Vanessi ved New Century Theatre og Shubert Theatre. Så gjorde hun det også meget godt i The King and I av Rodgers & Hammerstein mot den unge Yul Brynner; hun turnerte med denne ferske skuespilleren og dette bidro til begges berømmelse.

Patricia Morison gikk ikke tilbake fra teateret til filmen – med unntak av noen mindre gjesteroller. Hennes videre karriere var i musikaler (blant annet i The Sound of Music, 1972) og fremfor alt i fjernsynet, aller sist i 1989 som gjesteopptredende i serien Cheers.

Hun døde 20. mai 2018 i sitt hjem i Los Angeles i California, 103 år gammel.

Filmografi (utvalg) 
Sangen om Bernadette (1943)
Hitler's Madman (1943)
Lady on a Train (1945)
Without Love (1945)
Dressed to Kill [1946)
Song of the Thin Man (1947)

Referanser

Eksterne lenker 
 
 

Skuespillere fra USA
Sangere fra USA
Hundreåringer
Personer fra New York City